cyanic-selkie/wikianc huggingface dataset:
Ecdysozoa
Slektskap
Ecdysozoene er én av to hovedgrupper av protostomier, den andre er Lophotrochozoa (bløtdyr, leddormer og andre som ikke skifter ham). Dette ble oppdaget relativt nylig. Fram til 1997 var den rådende hypotesen at leddyrene var nærmere beslektet med leddormer enn med rundormer, siden både leddyr og leddormer er segmenterte og har en velutviklet sekundær kroppshule, noe rundormene mangler. En undersøkelse av 18s ribosomal DNA antydet at leddyr og rundormer var relativt nært beslektet. Siden har en rekke genetiske og anatomiske detaljer blitt undersøkt som støtter at ecdysozoene er en naturlig gruppe, og dette er i dag det vanligste synet. Begreper som Ecdysozoa er imidlertid arbeidshypoteser om slektskap, og nye resultater kan endre slike slektskapshypoteser.
Fellestrekk
Det mest åpenbare særtrekket ved ecdysozoene er den triple kutikulaen (fire lag hos bjørnedyr) som må skiftes etter hvert som dyret vokser. ) Den stive kutikulaen gjør at ecdysozoene ikke kan danne flageller i ytterhuden, og de mangler slike i alle livsstadier. Spermiene beveger seg i stedet ved amøbeaktige bevegelser.
I utgangspunktet hadde også alle krokaktige tenner i svelget og en ring av tenner rundt munnåpningen, et trekk som er tilbakedannet hos de fleste rundormer og hos alle bjørnedyr, fløyelsdyr og leddyr, men bevart hos de andre gruppene. Disse gruppene er stort sett stillesittende og bruker det utkrengede tannbesatte svelget som et fangstredskap.
Bygning og inndeling av gruppen
På tross av over en million arter er variasjonen i grunnleggende anatomi ikke så stor. Alle har et nervesystem med en hjerne over munnen som strekker seg på hver side av svelget og møtes i en eller to sentrale ganglier på buksiden under tarmen. Selve kroppen er enten segmentert med et beinpar knyttet til hvert segment, eller lang og markeaktig med en munn helt foran som ender i et utkregbart svelg hos de fleste artene.
De segmenterte dyrene er rekkene leddyr, fløyelsdyr og bjørnedyr. Disse sammenfattes vanligvis som Panarthropoda. Denne gruppen omfatter også de fossile lobopodene, som antas å være stamfar til de nålevende rekkene. De ormeliknende rekkene, rundormer, taggelormer, priapulider, kinorhyncher og korsettdyr, sammenfattes ofte som Cycloneuralia, et navn som henviser til hjerne/bukganglier som ligger som en ring rundt svelget. Denne gruppen er trolig parafyletisk og representerer den primitive kroppsformen til hele Ecdysozoa, og er den gruppen som panarthropodene har utviklet seg fra.
De anatomiske detaljene deler opp ecdysozoene som følger:
I undersøkelser der Cycloneuralia er parafyletisk, er vanligvis rundormer/tagelormer søstergruppen til panarthropodene.
Lyder Nicolaysen (1794–1876)
Liv
Han var sønn av kjøpmann Nicolay Nicolaysen (1771–1836) og Bolette Marie Berentine Lexau (1772–1847), og far til antikvar Nicolay Nicolaysen og kirurgen Julius Nicolaysen. Etter å ha studert ved Christianis institut i København og et år på utenlandsreise ble han kjøpmannsborger i Bergen i 1816. Etter farens død etablerte han og broren Nicolay firmaet N. Nicolaysen & Co.
Fra 1837 var Nicolaysen medlem av formannskapet i Bergen. I 1847 flyttet han til nabokommunen Årstad. Han var representant fra Bergen til Stortinget i 1830, 1839 og 1845. Han møtte også som vararepresentant (suppleant) for Christie i 1836. Fra 1842 til 1870 var han medlem av styret for Norges banks avdeling i Bergen.
Sammen med Jens Gran stiftet han i 1850 Bergens Assuranceforening. Huset hans ytterst på Nordnes ble i 1882 innviet til Bergens sjømannshjem.
Nicolaysen var musikalsk og en god fløytespiller. Han opptrådte i musikkselskapet Harmonien, hvor han også var direktør.
Opdal prestegård
Opdal prestegård eller Uvdal prestegård (gnr.73) var prestegården til Uvdal stavkirke i Nore og Uvdal kommune i Buskerud. Stavkirken ble oppført på prestegårdens grunn på oversiden av det som per 2019 er fylkesvei 2810.
Nore og Uvdal bygdetun ble utskilt fra prestegården i 1960 og består av Prestestua (eller Skolestua) og Prestegardsburet fra den gamle prestegården samt andre bygg som er flyttet til stedet. Buret er oppført i 1627–28 og er fredet. Stua er fra 1700-tallet. Bygdetunet er åpent for publikum i sommermånedene og har arrangementer også ellers i året.
Kapellanen bodde på prestegården inntil 1816, da han flyttet til Nore.
Marjolein Eijsvogel
Maria Yolande Caroline Gertrude «Marjolein» Bolhuis-Eijsvogel (født 16. juni 1961 i Haarlem), nederlandsk landhockeyspiller som deltok i de olympiske leker 1984 i Los Angeles og 1988 i Seoul. Eijsvogel ble olympisk mester i landhockey under OL 1984 i Los Angeles. Hun var med på det nederlandske laget som vant landhockeyturneringen for damer foran Vest-Tyskland og USA. Seks lag deltok, det ble spilt en enkeltserie der alle lagen møttes én gang. Nederland fikk ni poeng, de vant fire kamper og spilte en uavgjord. Eijsvogel spilte fem kamper og scoret ett mål i OL-turneringen.
Ryo Yamamoto
Ryo Yamamoto (født 18. mai 1984) er en japansk friidrettsutøver som konkurrerer i maraton. Han representerte landet sitt under Sommer-OL 2012 i London, der han ble nummer 40 i maratonløpet.
Færøyske frimerker 1995
Færøyske frimerker 1995. Det ble utgitt i alt nitten frimerker av Postverk Føroya i 1995. Det var tjueførste året som Færøyene utga egne frimerker. I 1995 var det åtte utgivelser, 6. februar en serie på fire merker med gresshopper, 10. april to Nordenfrimerker og to Europa/CEPT-frimerker med tema fred og frihet, 12. juni tre frimerker med «nordisk kunst» og to merker med nord-atlantisk ravn, 12. september tre merker med tema hverdagsliv og 9. november to frimerker Katolske kirken.
Gresshopper
Kunstner: Astrid Andreasen.
Norden
Fotograf:Rúni Brattaberg
Europa CEPT: Fred og frihet
Kunstner: Bárður Jákupsson.
Nordisk kunst
Kunstner: Bárður Jákupsson(FR 272) og Frimod Joensen (1915-1997).
Nordatlantisk ravn
Design: Astrid Andreasen.
Hverdagsliv
Gravør: Czesław Słania
Olav den hellige
Gravør: Martin Mörck
NM i styrkeløft 2016
Norgesmesterskapet i styrkeløft 2016 ble arrangert i regi av Norges Styrkeløftforbund.
For første gang ble det også arrangert NM utstyrsfritt. NM utstyr ble arrangert i Trondheim 20. mai. Arrangør var Melhus IL. NM utstyrsfritt ble arrangert i Oslo 7. oktober. Arrangører var Nes SIL og Christiania AK.
Kongepokalene ble vunnet av Stian Walgermo og Eline Jørgensen.
Mattancherry
Turistattraksjoner
Mattancherry er berømt for å ha en «Jødeby» i sin midte. Dette er et historisk sted og en del av India hvor de gamle jøder startet sin handel. Dette nabolaget er nå berømt for sine antikvitetsbutikker. Det jødiske palass og den jødiske synagoge som er to berømte landemerker befinner seg her.
Chris DeGarmo
Christopher Lee DeGarmo (født 14. juni 1963 i Wenatchee, Washington) er en amerikansk heavy metal gitarist og profesjonell flyger.
Bakgrunn
DeGarmo er best kjent for sin 17 år (1981–1998) lange fartstid i progressiv metal-bandet Queensrÿche. Han var med å starte det Seattle-baserte bandet, og var ansvarlig for mesteparten av komposisjonen av bandets innfløkte og avanserte musikk. Han skrev også alene 1991-hiten Silent Lucidity, som nådde Topp 10 på Billboard Hot 100 lista, og fikk «Broadcast Music Incorporated» prisen for å ha skrevet den. DeGarmo forlot bandet i 1997 av ukjente årsaker.
Etter Queensrÿche var han i et kort prosjekt kalt «Spys4Darwin» i 2001 og ga ut EPen «Microfish». Så samarbeidet han med Jerry Cantrell som turnegitarist og var med på studioalbumet Degradation Trip i 2002. I 2003 samarbeidet han atter igjen med Queensrÿche på innspillingen av Queensrÿches album Tribe, men ble ikke med i bandet igjen.
Chris bor nå i Seattle-området med sin kone og barn, og arbeider fulltid som charterflyger.
Roelof Wunderink
Roelof Wunderink (født 12. desember, 1948 i Eindhoven, Nederland) er en tidligere Formel 1-fører. Han deltok i 6 Formel 1-løp for Ensign Racing. Han debuterte i Spanias Grand Prix 1975 den 27. april 1975. Han deltok i 6 Formel 1-løp, men fikk ingen mesterskapspoeng.
Fullstendige Formel 1-resultater
(Forklaring) (Resultater i uthevet skrift indikerer pole position, resultater i kursiv indikerer raskeste runde)
Terry Cavanagh
Terry Cavanagh (født 1984) er en irsk videospilldesigner som bor i London. Etter å ha studert matematikk ved Trinity College i Dublin, jobbet Cavanagh en kort periode som risiko analytiker før han begynte å fokusere på spillutvikling på fulltid. Spillene han har utviklet har generelt en primitiv og minimalistisk estetikk. Han har laget over to dusin spill, blant annet VVVVVV og Super Hexagon.
Cavanagh har sagt at han foretrekker den personlige naturen indiespillutvikling har, og den mindre skalaen det har, som lar personligheten til skaperen skinne gjennom i  det endelige produktet.
Garsjøelva
Garsjøelva (nordsamisk: Gárddajohka) er ei elv i Sør-Varanger kommune i Finnmark. Den er ei tilløpselv til Gallokelva. Elva har utspring fra innsjøen Garsjøen og renner mot sør-sørvest til munningen i Gállotjávri. Garsjøelva er 4,6 kilometer lang.
Vannføringen fra Garsjøen er via en tunnel overført til Fuglevatnet for å utnyttes til vannkraftproduksjon i Gandvik kraftverk. Overføringen utgjør rundt fire femtedeler av Garsjøelvas nedbørfelt, og elva er derfor tørrlagt når Garsjømagasinet ikke er fullt.
Verdenscupen i langrenn 1993/94
Verdenscupen i langrenn 1993/94 ble innledet i Santa Caterina i Italia 11. desember 1993 og ble avsluttet i Thunder Bay i Canada 20. mars 1994. Vladimir Smirnov fra Kasakhstan vant cupen sammenlagt for menn og Manuela Di Centa fra Italia for kvinner.
De Blå Østfoldbusser
De Blå Østfoldbusser  A/S (D.B.Ø. ble opprettet 27. oktober 1963 som datterselskap av A/S De Blå Omnibusser (DBO). Selskapet hadde hovedkontor i Spydeberg.
Selskapet startet på grunnlag av to selskaper som ble kjøpt opp. Det var Bilrutene Godheim-Spydeberg-Oslo og Skiptvedt Forende Bilruter. Fra oppstart ble det nye selskapet drevet med 11 vogner og 15 sjåfører i tillegg til ledelsen.
Selskapet vokste videre gjennom oppkjøpt. 1. januar 1966 ble Brokhaugs Bilruter overtatt. Fra 1. januar 1968 ble Karl Hansens Bilruter, Ringvold i Hobøl, og Ivar Bogens Bilruter, Son, overtatt av D.B.Ø. Etter disse overtakelsene hadde selskapet 22 busser.
Da Askim Bilruter ble oppløst 1. januar 1972 overtok D.B.Ø. overtok to busser fra selskapet.
Rutebilstatistikken fra 1978 viser at D.B.Ø. hadde 31 busser, 1 lastebil og et annet kjøretøy. Det var 36 heltidsansatte i selskapet.
Selskapet ble overtatt av Oslo og Follo Busstrafikk 1981.
Daniel Vargas
Daniel Vargas (født 6. mars 1984) er en meksikansk friidrettsutøver som konkurrerer i maraton. Han representerte landet sitt under Sommer-OL 2012 i London, der han ble nummer 39 i maratonløpet.
Katrin Klujber
24. mars 2019 landslagsdebuterte Klujber mot Japan, og ble samme år tatt ut i troppen foran Håndball-VM 2019.
Langleys gullmedalje
Langleys gullmedalje, eller Samuel P. Langley Medal for Aerodromics, er en utmerkelse som gis av Smithsonian Institution for fremragende bidrag til utviklingen av luft- og/eller romfart. Den er oppkalt til ære for Samuel Langley, Smithsonians tredje sekretær. Den ble godkjent av Smithsonians styre i 1909.
Listen over prisvinnere
(Referanse, hvis ikke individuell tildeling )
Arnold Bode
Arnold Bode (født 23. desember 1900 i Kassel, død 3. oktober 1977 samme sted) var en tysk arkitekt, kunstmaler, designer og kurator.
Bode arbeidet som universitetslektor i Berlin mellom 1928 og 1933. Da nazistene kom til makten ble han tvunget til å gå fra sin stilling. Han organiserte den første documentautstillingen i 1955. Utstillingen viste et bredt utsyn over 1900-tallets kunst på en nyskapende måte og den ble en suksess uten sidestykke. Bode organiserte ytterligere tre utstillinger. Han ble tildelt Bundesverdienstkreuz i 1974. Han er far til skulptøren Renee Nele.
Aletta van Manen
Aletta van Manen (født 20. oktober 1958 i Wageningen), nederlandsk landhockeyspiller som deltok i de olympiske leker 1984 i Los Angeles og 1988 i Seoul. Van Manen ble olympisk mester i landhockey under OL 1984 i Los Angeles. Hun var med på det nederlandske laget som vant landhockeyturneringen for damer foran Vest-Tyskland og USA. Seks lag deltok, det ble spilt en enkeltserie der alle lagen møttes én gang. Nederland fikk ni poeng, de vant fire kamper og spilte en uavgjord. Van Manen spilte to kamper i OL-turneringen.
Vitenskapsåret 1568
Vitenskapsåret 1568 er en oversikt over hendelser, prisvinnere, fødte og avdøde personer med tilknytning til vitenskap i 1568.
Overføringsnett i Norge
Overføringsnett i Norge er et elektrisk ledningssystem som løper fra kraftstasjon til forbruker. Overføringen skjer på høye spenningsnivåer for transport på lange avstander, og for lokal forsyning på lavere nivå. Desto høyere spenning desto mer kostbare komponenter. Valg av spenningsnivå er en teknisk-økonomisk optimalisering der et av parametrene er hvilken effektmengde som skal overføres.
Heterocompsa
Heterocompsa er en slekt av biller som tilhører den artsrike underfamilien Cerambycinae i familien trebukker (Cerambycidae).
Utseende
Middelsstore, slanke, blanke, lyst brunrøde trebukker, vanligvis med gulhvite flekker på dekkvingene. Antennene er betydelig lengre enn kroppen. Pronotum er mye lengre enn bredt, sylindrisk. Dekkvingene er nokså jevnbrede og ender i en spiss tann, beina middels lange med litt klubbeformede lår.
Utbredelse
Slekten er vidt utbredt i den Neotropiske økosonen, like fra Mexico i nord til Argentina i sør.
Overføringsnett i Norge
Regionalnett
Regionalnettet består av kraftlinjer som ofte har en spenning på 132 kV, men 66 kV og 45 kV forekommer også. En stor del av dette nettet er luftlinjer, men kabler forekommer spesielt ut til øyer. Denne typen nett er ofte maskenett. Det vil si at det ikke bare er én forbindelse mellom steder der strøm flyter inn og ut av nettet. Strømmen kan med andre ord gå flere veier fra et punkt til et annet. En sier det er parallelle veier mellom transformatorstasjoner og forbrukssteder. Disse eies gjerne av regionale kraftselskaper.
De største regionalnetteierne Elvia AS >2600km, Tensio AS >1800km, Glitre Nett AS >1800km og Arva AS >1300km.
Sentralnett
Statnett forvalter og styrer sentralnettet. De største kraftverkene er direkte tilknyttet sentralnettet. Det samme er de aller største forbrukerne, som først og fremst er kraftintensiv industri.
Nettselskaper og lokale elektrisitetstilsyn
Et nettselskap er et selskap som eier og driver overføringsnett for elektrisk energi. Nettselskapene utgjør dessuten det lokale elektrisitetstilsyn. Det er 94 nettselskaper i Norge.
Tyson Fury
Tyson Luke Fury (født 12. august 1988 i Wythenshawe i Stor-Manchester) er en britisk bokser av irsk opphav i tungvektklassen. Han ble ubestridt tungvektsmester efter å ha slått Vladimir Klitsjko på poeng i en kamp om verdensmestertitlene i World Boxing Association (WBA), International Boxing Federation (IBF) og World Boxing Organization (WBO) den 28. november 2015. Han ble også anerkjent som tungvektsmester av International Boxing Organization (IBO) og The Ring. Den 12. oktober 2016 sa Fury fra seg titlene i kjølvannet av undersøkelser omkring mulig dopingbruk og hans fysiske forfatning. Den 22. februar 2020 seiret Fury over Deontay Wilder ved teknisk knockout halvveis ut i syvende runde og ble derved WBC-tungvekstmester. De to hadde møttes 1. desember 2018, men denne kampen endte uavgjort.
Han er kjent både for sine show-pregede opptrinn og sin seriøse tilnærming til selve idretten. Han var allerede europeisk tungvektsmester før han møtte og beseiret Vladimir Klitsjko på poeng i en kamp om verdensmestertitlene i WBA, IBF og WBO den 28. november 2015. Den 23. april 2022 beseiret han Dillian Whyte med en knockout i sjette runde, og beholdt derved WBCs tungvektsbelte.
Fury har vært svært kritisk til det han omtaler som et misbruk av dopingmidler innen idretten.
Bakgrunn
Fury avstammer fra irske travellers. Hans far John «Gypsy» Fury, ga sønnen fornavn efter bokseren Mike Tyson, som var på toppen av sin karriere på 1980-tallet. Familien har en lang forhistorie med såkalt «bare-knuckle boxing», en uoffisiell bokseform uten idrettens vanlige sikkerhetsutstyr. Hans farfar og far kom fra Tuam, et lite tettsted i County Galway (Vest-Irland), mens hans mor ble født i Belfast. Han er en fetter av WBOs verdensmester i mellomvekt, Andy Lee og tungvektsbokseren Hughie Fury.
FireballISO
FireballISO er en LiveDistro og en Linuxdistribusjon, som er basert på Gentoo. Den er en Vmware-basert virtuell maskin. Den opprinnelige hensikten med prosjektet var å lage en brannmur med dertil knyttede nettverkstjenester, men distribusjonen kan utføre mange ting.
Første versjon ble lansert 3. mars 2009. Siste versjon er 1.4 fra 6. mars 2015.
Weltklasse Zürich 2021
Weltklasse Zürich 2021 var 2021-sesongens utgave av det årlige friidrettsstevnet Weltklasse Zürich.
Stevnet var det siste stevnet i Diamond League 2021, og var finalen i denne sesongen av Diamond League. Vinnerne av enkeltøvelsene i dette stevnet vant dermed de aktuelle øvelsene i Diamond League 2021.
Resultater Diamond League
Følgende er resultatene fra Diamond League-øvelsene under Weltklasse Zürich:
Kerala backwater
Unikt økosystem
Ashtamudi er den innsjøen som flest turister besøker. Den dekker et areal på 200 km² og ligger i Kollam. Innsjøen har et stort nettverk av kanaler som flyter gjennem byen. Ashtamudi er også Indias best bevarte. Kanalene har et unikt økosystem - ferskvann fra elvene og saltvann fra havet blandes. På enkelte steder, som i Neendakara og Kollam er det bygget sperrer så havvannet hindres i å nå inn i landet, holder ferskvannet inntakt. Det brukes utelukkende til irrigasjon.
Rikt dyreliv
Mange unike arter, dyr, fugler og fisk fra havet som krabbe, padde og slamkrypere har tilhold, og vadefugler som terne, Isfugler, slangehalsfugler og skarv, og pattedyr og reptiler som oter og skilpadde lever her. Langs kanalene vokser palmer, buskas, ulike løvrike planter og andre vekster som gir det hele et grønt skjær i landskapet.
Kasargod
Kasaragod-distriktet nord i Kerala er en backwater-destinasjon, kjent for dyrking av ris- og sisal. Da det ligger vest for Nilgiris-fjellene får det mye nedbør. Det er rikelig med cruisemuligheter.Chandragiri og Valiyaparamba ligger nær Kavvayi Backwater. Chandragiri står på en liste i National Geographic Traveler over de 50 mest verdifulle turistmål. Feriering med husbåter i backwater er blitt storidustri i Kollam.
Husbåter
Kettuvallams (husbåter) i backwaters er en av de prominente turistattraksjoner i Kerala. Mer enn 2 000 kettuvallams traffikerer backwater, 120 av dem i Alappuzha. Regjeringen i Kerala har klassifisert husbåtenene som platina, gull og sølv.
Tidligere fraktbåter
En kettuvallam ble tradisjonelt brukt til å frakte korn eller ris som var blitt høstet i de fruktbare markene langs backwater. De er 30 meter lange. Tidligere ble de også brukt som bolig av de kongelige. De fleste er nå ombygget til å frakte turister, disse husbåtene er blitt flytende hytter med egen soveplass, vestlige toaletter, spiseplass og sitteplass på dekket. De fleste turister tilbringer en natt eller to ombord. Maten blir tilberedt ombord av medbragte kokker som lager mat typisk for Kerala. Båtene finnes i ulike størrelser, for grupper eller få turister. Oppholdsrom og spisesal er åpen på tre sider og gir utsyn mot landskapet. Etter solnedgang brenner mannskapet et lite bål for å holde moskitoer unna. Ketuvallams har motor, men vanligvis går de så langsomt at de brukes lite. Alle ketuvallams har en generator og de fleste soverom har klimaanlegg. Etter kundenes behov blir strømmen slått av og lanternene slukket for å skape et landlig inntrykk. Nå har Ashtamudi i Kollam blitt et av de meste besøkte steder i Kerala. Mens mange ketuvallams henter turister på et bestemt sted og bringer de tilbake, er det, for det meste i Ashtamudi-området spesielle selskapsreiser, to-dagers turer fra Thotapally via Punnamada Lake til Alumkavadi,. Det går også turer over natten fra Alappuzha til Kidangara. En annen går til Mankotta. Det er mange flere slike cruise.
Beypore som ligger 10 km syd for Kozhikode ved Chaliyar-elvens munning er en berømt fiskeplass og et senter for båtbygging. Beypore har en 1 500 års-tradisjon i båtbygging. De lokale håndverkere og skipsbyggere er etterspurte. Det er et verft for bygging av husbåter i Alumkadavu og i Ashtamudi Kayal nær Kollam.
Ferger
Regulære ferger forbinder de fleste bebyggelser i og langs backwater. Disse blir operert av Kerala State Water Transport Department og brukes, ikke bare av lokalbefolkningen, men også av turister. Det er den rimeligste form for transport på backwaters.
Feriesteder
Ashtamudi,som i lange tider var et sovende feriested er blitt omformet til en travel turistdestinasjon med utallige feriehytter i og omkring innsjøen og backwaters.
Båttrafikken og økologien
Den økende uregulerte trafikken med de motoriserte husbåtene har ført til bekymring på grunn av eksosen fra dieselmotorene og utenbordsmotorene i dette sårbare økosystemet.
Økonomisk betydning
Transporten langs de kunstige kanalene, er en økonomisk form for transport, store mengder varer transporteres på denne måten. Dette sammen med fiske har gjort backwater til en viktig industri.
Lokalbefolkningen i Keralas backwater har i århundrer brukt Kettuvallams til transport, fiske og jordbruk. Det har hjulpet dem i sin streben etter å skaffe seg et levebrød. I de senere år er jordbruket styrket med tørrlegging områder som tidligere stod under vann i backwaterfor å dyrke ris, spesielt i Kollam-området. Båtbygging har vært en tradisjon, likeledes juteindustrien. Kollam-regionen er preget av mange kanaler som går på kryss og tvers langs rismarkene og åkrer med søtpotet, bananer og yam. Disse dyrkes i de lavliggende områder og blir vannet med ferskvann fra kanalene til Ashtamudi-sjøen. Området likner på dikene i Nederland hvor land er blitt tørrlagt fra havet og blitt til dyrkbar mark.
Økologisk betydning
Ashtamudi Wetland er inkludert i listen over våtmarker av internasjonal betydning, slik som det er definert i Ramsar-konvensjonen for bevaringsverdig utnytting av våtmarkene.
Båtrace
Chundan-vallams eller «slange-båter» er smale og slanke båter, 30 meter lange og med en stavn som stikker tre meter opp over vannflaten og et hode som minner om en slanges hode. Tradisjonelt ble disse båtene brukt av de lokale høvdinger til å transportere soldater under krig i strandkanten. I våre dager brukes de til en ny sport som har utviklet seg, Vallam Kali (båtrace). Hver vallam bemannes med hundre kraftige, muskuløse roere.
Disse båtraces tiltrekker seg tusener av tilskuere langs elvebreddene for å se og heie på roerne. De fleste kapproingene blir holdt i Kollam-regionen. Disse regattaene starter ved Champakulam-moloen og foregår på Pamba-elven i Champakulam på «Moolamdagen» som, etter malyalam-kalenderen, er den måneden da Midhunam-guden ble innviet i Ambalappuzha Sree Krishna-templet. Dette skal være opprinnelsen til disse «Moolam Boat Race».
Andre kjente er: Indira Gandhi Boat Race, Champakulam Moolam Boat Race, Aranmula Uthrattadi Vallamkali, Payippad Jalotsavam, kallada Boat Race og Kumarakom Boat Race.
Kollam
Kollam (Tidligere kjent som Quilon) var et av de ledende handelssentre i den gamle verden. Stedet ble kjent fra oppdagelsesreisene til Ibn Battuta og Marco Polo. I Kollam begynner også Kerala backwater. Ashtamudi Kanal er kjent som portalen til backwater som omfatter om lag en tredjedel av Kollam. Sasthamcotta-kanalen er den største og ligger 28,5 Km fra Kollam by.
Det tar åtte timer med båt fra Kollam til Alappuzha som er det legste cruise i Kerala, en tur hvor en ser lotus og vannliljer overalt. Det historiske fortet, Thangasseri Fort, ligger nær Kollam som ligger 71 Km nord for Keralas hovedstad Thiruvananthapuram (tidligere Trivandrum).
Øyene i Ashtamudi-sjøen ved Kollam er det som fanger blikket. De fleste av disse er potensielle turistmål i Kerala. Til og med Indian Railways planlegger å utvikle øyene i Kollam i et turistprosjekt.
José Amado García
José Amado García Gabriel (født 13. september 1977) er en guatemalansk friidrettsutøver som konkurrerer i maraton. Han representerte landet sitt under Sommer-OL 2012 i London, der han ble nummer 38 i maratonløpet.
Lek (TV-film)
Lek er en norsk novellefilm fra 1966 i regi av Egil Kolstø. Personinstruktør og manusforfatter var Sverre Udnæs. Den ble sendt i Fjernsynsteatret 23. februar 1966.
På NRKs nettside står det følgende:
VM i landeveissykling 2019 – Mennenes fellesstart
Mennenes fellesstart ved VM i landeveissykling 2019 ble arrangert 29. september 2019.
Rittet var opprinnelig satt opp til å være 285 kilometer, men ble på grunn av vann i veibanen forkortet til 261 kilometer.
Incognito (operativsystem)
Incognito er en tidligere LiveDistro og en Linuxdistribusjon, som var basert på Gentoo. Dens hovedfokus var å sørge for vekt på anonymitet og sikkerhet gjennom verktøy som Tor.
Første versjon ble lansert 26. januar 2008. Siste versjon var 2008.01 fra 5. august 2008.
Incognitos utvikler uttalte på sin hjemmeside at han anbefalte The Amnesic Incognito Live System som et alternativ.
Birger Haug
Birger Haug (født 19. august 1908, død 16. januar 1981) var en norsk friidrettsutøver som konkurrerte i høydehopp.
Han representerte Norge under Sommer-OL 1932, der hans beste resultat var en 9.-plass.
Neocompsa
Neocompsa er en slekt av biller som tilhører den artsrike underfamilien Cerambycinae i familien trebukker (Cerambycidae).
Herrebetjent
En herrebetjent eller herretjener er et møbel og en type stumtjener for å henge opp klær til daglig bruk, særlig en dress som skal brukes neste dag. Tjeneren består typisk av en buksehenger, jakkehenger, skoholdere og en skuff eller hylle for diverse dagligdags tilbehør som for eksempel lommebok eller nøkler. Egne smykkeskrin finnes også på noen tjenere.
Neocompsa
Utseende
Middelsstore, slanke, blanke, brunlige trebukker (oftest lyst rødbrune), gjerne med gulhvite flekker på dekkvingene. Antennene er betydelig lengre enn kroppen. Pronotum er mye lengre enn bredt, sylindrisk. Dekkvingene er nokså jevnbrede, beina middels lange med klubbeformede lår.
Herrebetjent
Varianter
Noen tjenere har elektrisk oppvarming av klærne, med tidtaker for å hindre overoppheting.
Neocompsa
Utbredelse
Slekten er vidt utbredt i den Neotropiske økosonen, like fra Texas i nord til Argentina i sør, inkludert Karibia.
Herrebetjent
Varianter
Gulvstående klesdampere kan også ha et fast stativ med kleshenger på slik at de også fungerer som en kombinert klesdamper og herrebetjent.
Andre betydninger
I USA kalles herrebetjenter ofte for men's valet, men dette kan også referere til en skuff for små personlige eiendelersom klokker, mansjettknapper, nøkler eller mobiltelefon. I denne forstand viser men's valet til «smykkeskrin for menn».
Akvatlon
Akvatlon er en multisport som kombinerer løping og svømming i én eller flere etapper over ulike distanser.
Akvatlon og duatlon er en avgreining av triatlon og organiseres internasjonalt av International Triathlon Union.
I Norge er idretten organisert av Norges Triatlonforbund og det har siden 2017 blitt arrangert årlige norgesmesterskap.
VM i landeveissykling 2019 – Kvinnenes fellesstart
Kvinnenes fellesstart ved VM i landeveissykling 2019 ble arrangert 28. september 2019.
Annemiek van Vleuten kom alene til mål.
Allround-VM på skøyter 1973, menn
Allround-VM på skøyter 1973, menn ble arrangert på IJsselstadion i Deventer, Nederland den 17. og 18. februar 1973 med 39 deltakere fra 16 nasjoner.
Zsolt Vinczeffy
Zsolt Vinczeffy (født 23. september 1974) er en ungarsk terrengsyklist.
Eugen Haugland
Eugen Haugland (født 12. juli 1912, død 12. oktober 1990) var en norsk friidrettsutøver som konkurrerte i tresteg.
Han representerte Norge under Sommer-OL 1936, der hans beste resultat var en 14.-plass. Han var bror til Jens Edv. Haugland, far til Terje Haugland og bestefar til Hanne Haugland.
8. serierunde i Tippeligaen 2012
8. serierunde i Tippeligaen 2012 startet lørdag 12. mai klokken 16:00 med Stabæk mot Molde og Tromsø mot Vålerenga klokken 18:00. Runden fortsatte med resten av kampene søndag 13. mai, fem kamper klokken 18:00 og runden avsluttes med hovedkampen Lillestrøm mot Brann på Åråsen Stadion klokken 20:00.
Tour de France 1904
Tour de France 1904 var det andre utgaven av Tour de France og ble avholdt fra 2. til 24. juli. Med en rute som lignet på ruten året før syntes vinneren fra Tour de France 1903 Maurice Garin å ha vunnet på nytt med en liten margin over Lucien Pothier, mens Hippolyte Aucouturier vant fire av seks etapper. Men rittet ble et offer for sin egen suksess, skjemmet av skandaler; sykkelryttere ble anklaget for å ha tatt toget under løpet. Tolv syklister med de fire første i sammendaget og alle etappevinnerne ble diskvalifisert av Union Vélocipédique Française (UVF). Henri Cornet som opprinnelig var på femteplass ble tildelt seieren fire måneder etter rittet. Problemene førte nesten til at Tour de France ikke ble arrangert igjen, men organisasjonen besluttet å prøve på nytt i Tour de France 1905 med endrede regler.
Resultater
De fire første som kom i mål ble diskvalifisert. I det nye resultatlisten hadde bare 15 syklister fullført:
Diamond League 2018
Diamond League 2018 er den niende sesongen av friidrettsserien Diamond League, som arrangeres av IAAF.
Marc (drikke)
Marc eller eau de vie de marc er en spritdrikk som er den franske varianten av den italienske grappaen. Marc fremstilles ved destillering av pressrester fra vinproduksjon og forekommer i flere franske vinregioner. Druene som benyttes kan være gjærede, halvgjærede eller ugjærede, og dette påvirker sluttproduktets smak.
Diamond League 2018
Første stevne var Qatar Athletic Super Grand Prix i Doha 4. mai, og finalestevnene er Weltklasse Zürich 30. august og Mémorial Van Damme i Brussel 31. august.
Marc (drikke)
Marc har vært kjent for en behagelig aromatisk duft. Den kan imidlertid forsvinne ved bruk av kjemiske midler.
Diamond League 2018
Et nytt poengsystem ble innført i 2017. De åtte beste i hver øvelse i hvert Diamond League-stevne får poeng (8–7–6–5–4–3–2–1), gjennom de 12 første stevnene. Men, i motsetning til tidligere år brukes disse poengene kun til å bestemme hvilke utøvere som blir kvalifisert for finalen, som arrangeres i enten Zürich eller Brussel (avhengig av øvelsen). Utøveren som vinner en øvelse i finalen vinner denne øvelsen i Diamond League for sesongen.
Kalender
Følgende stevner utgjør Diamond League 2018:
Hadroibidion
Hadroibidion er en slekt av biller som tilhører den artsrike underfamilien Cerambycinae i familien trebukker (Cerambycidae).
Utseende
Middelsstore, slanke, blanke, mørkt rødbrune trebukker. Antennene er litt lengre enn kroppen, de midterste leddene noe oppsvulmede. Pronotum er mye lengre enn bredt, sylindrisk. Dekkvingene er nokså jevnbrede, rundede i spissen, beina middels lange med klubbeformede lår.
Utbredelse
Slekten er utbredt i Brasil, Peru og Bolivia.
Opiumspipe
En opiumspipe er en pipe egnet for vaporisering og inhalering av opium. De egentlige opiumspiper lar det narkotiske stoffet bli vaporisert mens det varmes over en spesiell lampe kalt opiumslampe. Det antas at denne måten å «røke» opium på begynte på 1600-tallet.
En typisk opiumspipe har en lang stamme, en keramisk pipebolle og en metallklaps kalt sadelen. Det er ved denne sadelen at pipebollen kan festes og fjernes, noe som er nødvendig for periodisk å kunne renske ut opiumsasken. Stammen er gjerne laget av bambus, men man finner også piper av for eksemepl elfenbein, jade eller sølv. Pipebollen er gjerne av keramikk som den fra Yixing eller av for eksempel blå og hvit-porselen. Somstundes er mer edle materialer som jade benyttet.
Veronica Ski-Berg
Veronica Ski-Berg (født 1990) er en norsk komponist og fløytist. Ski-Berg har vært student ved Norges musikkhøgskole siden 2010, hvor hun har hatt Bjørn Kruse og Olav Anton Thommessen som veiledere. Hun har også studert i Tallinn ved the Estonian Academy of Music and Theatre, med Toivo Tulev som veileder.
Ramsteinulykken
Ramsteinulykken var en flyulykke 28. august 1988 på Ramstein Air Base nær Kaiserslautern i den tyske delstaten Rheinland-Pfalz. Ulykken skjedde under en flyoppvising da tre italienske fly kolliderte over bakken og falt ned. Ett av flyene styrtet like ved publikum og fortsatte brennende inn i folkemengden. I tillegg til tre piloter døde 67 personer, mens ca 1000 mennesker ble skadet i ulykken.
Veronica Ski-Berg
Ski-Berg spiller også aktivt fløyte, og har undervist som fløytepedagog siden 2004. Hennes egne fløytelærere har vært bl.a. Kersti Walldén Sinding, Martina Dingstad og Anne Lill Ree. Sistnevnte var hennes lærer på Toneheim fhs, der hun også studerte komposisjon med Rune Rebne. Ski-Berg har vært aktiv i Norges musikkmiljø fra ungdomstiden av, både på festivaler, konkurranser, mønstringer og har deltatt i en rekke ensembler. I dag er hun svært opptatt av de unges muligheter til musikk og samspill, og musikkens virkning på mennesker.
Ramsteinulykken
Avledet navn
Ramsteinulykken var opphavet til det opprinnelige navnet til den tyske gruppen Rammstein: Rammstein-Flugschau (Rammstein Flyoppvisning).
Strandgaten 16
Strandgaten 16 - også kalt Steinstad - er et bolighus i Sokndal kommune i Rogaland. Huset er et av kulturminnene som er en del av det fredete kulturmiljøet i Sogndalstrand.
Holmestrand stasjon
29. oktober 2016 ble Gamle Holmestrand stasjon lagt ned, for å forberede åpningen av den nye. Den offisielle åpningsseremonien var 17. desember 2016.
Strandgaten 16
Huset er oppført på siste halvdel av 1800-tallet.
Holmestrand stasjon
Stasjonen
Stasjonen ligger inne i tunnelen Holmestrandsporten i Holmestrandfjellet. Den består av en 30 meter bred fjellhall med fire spor og to platformer. De to midterste sporene er for gjennomgående trafikk. Stasjonen har tre inn- og utganger. Ved nordre inngang blir det parkering og kollektivterminal. Søndre inngang er i Holmestrand sentrum. Den tredje inngangen består av en 70 meter høy fjellheis opp til toppen av fjellet.
Strandgaten 16
I januar 2019 rettet Riksantikvaren kritikk mot Sokndal kommune for manglende brannsikkerhet i de gamle trehusene i Sogndalstrand. Kommunen ønsket da å installere nytt brannalarmanlegg i Strandgaten 16 og 18 som et prøveprosjekt.
Holmestrand stasjon
Utvikling
I forbindelse med oppgradering av Vestfoldbanen med ny dobbeltsportrasé ble det vedtatt å bygge ny Holmestrand stasjon (som en del av delprosjektet fra Holm til Nykirke). I august 2009 ble det klart at Jernbaneverket anbefalte at nye Holmestrand stasjon skulle bygges inn i fjellet og at Vestfoldbanens nye dobbeltspor fra Holm til Nykirke skulle tilrettelegges for 250 km/t. Byggestart for strekningen var juni 2010, og trafikkåpning var 28. november 2016. Reisetidene vil ikke bli endret før ruteomlegging 11. desember.
I de opprinnelige planene var stasjonen plassert i dagen, i traseen til gamle E18 langs Holmestrandsfjellet, men dette gikk man bort fra siden man kun fikk hastigheter på 130 km/t gjennom stasjonsområdet. I stedet har stasjonen fire spor hvorav de to i midten er gjennomkjøringsspor dimensjonert for 250 km/t, mens det er to avviksspor med plattform på hver side. Grunnen til konseptendringen er at ekspresstog på et mulig fremtidig høyhastighetsbanenett skal kunne benytte strekningen.
Holmestrand stasjon er prosjektert av Rambøll Norge AS med Gottlieb Paludan Architects som arkitekt.
Utmerkelser
Holmestrand stasjon ble tildelt utmerkelsen Betongtavlen 2017. Utmerkelsen gis til bygg eller anlegg i Norge hvor betong er anvendt på en miljømessig, estetisk og teknisk fremragende måte, og deles ut i samarbeid mellom Norsk Betongforening og Norske Arkitekters Landsforbund. Prisen tildeles arkitekten.
Olaf Strand
Olaf Strand (født 15. januar 1899, død 10. februar 1997) var en norsk friidrettsutøver som konkurrerte i mellomdistanseløp.
Han representerte Norge under Sommer-OL 1928, der han ble utslått i semifinalen.
Thevara
Thevara er en region i Kochi i India.
Thevara er en del av selve Kochi og ligger sydvest for denne og er forbudet med med Mattencherry bridge.
Thevara har fergeforbindelse med bl.a. Kumbalam og Nettoor. Hovedveien Kochi city starter i Kacheripady Og ender ved Thevara corner.
Thevara er det første boligområde en kommer til etter å ha krysset Mattencherry bridge på vei til Ernakulam. Stedet ligger rolig til i vannkanten om lag 2,5 km fra sentrum og M. G. Road og South Railway Station. Cochin internasjonale lufthavn ligger 33 km mot nordøst. Ernakulam Central Bus Station Iigger om lag 3 km fra Thevara. Veien går via Kundannoor og er en lett vei til Cochin og Chinese fishing nets
Anneloes Nieuwenhuizen
Anne Lucia Cornelia Maria «Anneloes» Nieuwenhuizen (født 16. oktober 1963 i Bussum), nederlandsk landhockeyspiller som deltok i de olympiske leker 1984 i Los Angeles og 1988 i Seoul. Nieuwenhuizen ble olympisk mester i landhockey under OL 1984 i Los Angeles. Hun var med på det nederlandske laget som vant landhockeyturneringen for damer foran Vest-Tyskland og USA. Seks lag deltok, det ble spilt en enkeltserie der alle lagen møttes én gang. Nederland fikk ni poeng, de vant fire kamper og spilte en uavgjord. Nieuwenhuizen spilte én kamp i OL-turneringen.
NM i styrkeløft 2017
Kongepokalene ble vunnet av Hans Magne Bårtvedt og Marte Elverum.
Natalia Papazoglu
Natalia Papazoglu (ukrainsk: Наталія Папазоглу; født 11. april 1983 i Kalusj i Den ukrainske sosialistiske sovjetrepublikk ) er en sanger fra Ukraina.
Papazoglu har sangutdannelse fra Boris Grintsjenko-universitetet i Kyiv, og har siden 2000 deltatt i nasjonale og internasjonale sangkonkurranser. I 2015 ble hun kjent for sin deltagelse i X Factor. I 2016 ønsket Papazoglu å delta i Ukrainas nasjonale uttagning før Eurovision Song Contest med «Die in the Future or Live in the Past», men hun ble ikke valgt ut som deltaker.
I 2020 vant Papazoglu Tyrkvisjonens sangkonkurranse da hun representerte Ukraina med sitt bidrag «Tikenli yol».
Frank Witzel
Frank Witzel (født 1955 i Wiesbaden) er en tysk forfatter og musiker. Han ble i 2015 vinner av den tyske bokprisen for sin roman Die Erfindung der Roten Armee Fraktion durch einen manisch-depressiven Teenager im Sommer 1969.
Tyssevatnet (Ullensvang)
Tyssevatnet (også kalt Øvre Tyssevatn) er en innsjø vest på Hardangervidda, i Ullensvang kommune. Innsjøen er regulert som magasin for Tysse II kraftverk.
Arild Lenth
Arild Lenth (født 20. november 1904, død 28. mars 1972) var en norsk friidrettsutøver som konkurrerte i lengdehopp og tresteg.
Han representerte Norge i Sommer-OL 1928, hvor han ikke nådde noen finaler. Han var far til Borger A. Lenth.
Erling Aastad
Erling Aastad (født 2. mars 1898 i Kristiania, død 30. juni 1963) var en norsk friidrettsutøver som konkurrerte i sprintløp og lengdehopp.
Han representerte Norge under tre OL, der hans beste resultat var en 5.-plass i lengdehopp.
Dandakaranya
Dandakaranya er et vidtspennende skogområde i India, som overlapper til dels med Bastar-fylket i delstaten Chhattisgarh i den sentral-østlige delen av India. Området dekker ca. 92,000 kvadratkilometer, inkludert Abujhmar-åsene i vest og Øst-Ghat i øst, samt deler av Telangana, Andhra Pradesh, Chhattisgarh og Osidha. Det strekker seg om lag 300 kilometer fra nord til sør (tilsvarende Oslo-Bergen i luftlinje), og om lag 500 km fra øst til vest.
Dagens Madhya Pradesh- og Bhandara-distrikt i Balaghat og Gondia- og Gadchiroli-distriktene i Maharashtra er del av det tradisjonelle Dandakaranya-området.
Dandakaranya kan grovoversettes fra sanskrit til «straffens (dandakas) jungel» (aranya).
Som hellig land i hinduismen
Regionen anses innen hinduismen som hellig land, da mange beretninger fra området beskriver oldtidige hinduistiske skikkelser og guddommer med tilhold her. Ifølge Ramayana var det hjemmet til en rekke dødelige skapninger og demoner. Personer som var blitt sendt i eksil holdt til her, og vismenn måtte krysse området for å nå Vindhyafjellene. Rama, hans kone Sita og hans bror Lakshmanan sies å ha tilbrakt 14 år som eksilflyktninger i regionen.
Geografi og naturresurser
Området består av vidtspennende skogplatåer med ragende åskammer langs den østlige siden og som gradvis avtar i vest. De største elveutløpene fra området er Mahanadielven og Godavarielven. Mens platåene og åskammene dekkes av et tynt lag med leirjord, består slettene og dalene av dyrkbar alluvial mark. Ved siden av økonomisk verdifull sal (Shorea robusta), som dekker omtrendt halvparten av regionen, finnes også forekomst av bauksitt, jernmalm og mangan. Økonomien i området baserer seg i stor grad på subsistensjordbruk, og produksjon av ris, linser og oljefrø.
Konrad Ragossnig
Konrad Ragossnig (1932–2018) var en østerriksk gitarist og luttenist.
Liv og virke
Ragossnig studerte gitar med Karl Scheit ved Wiener Musikhochschule fra 1954 til 1957 og mellom 1960 og 1964 var han professor ved den samme skolen. Fra 1964 til 1983 underviste han ved Musik-Akademie der Stadt Basel og fra 1983 til 2002 var han igjen i Wien, nå som Karl Scheits etterfølger. Til Ragossnigs fremste elever hører Leon Koudelak og Alexander Swete.
Ragossnig gav ut rundt 70 publikasjoner med komposisjoner fra 1500- til 1900-tallet for lutt og – i egne transkripsjoner – for gitar. I tillegg spilte han inn rundt 60 album. Han holdt konserter med uroppføringer av verk av kjente komponister som Mario Castelnuovo-Tedesco, Hans Haug, Gottfried von Einem og Armin Schibler.
Grigorij Andrejev
Grigorij Aleksandrovitsj Andrejev, russisk Григорий Александрович Андреев (født 7. januar 1976) er en russisk friidrettsutøver som konkurrerer i maraton. Han representerte landet sitt i Sommer-OL 2012 i London, der han ble nummer 37 i maratonløpet.
Jay O’Brien
Jay James O'Brien (født 22. februar 1883, død 5. april 1940) var en amerikansk sportsutøver som deltok i de olympiske leker 1928 i St. Moritz og 1932 i Lake Placid.
Fjodor Kuznetsov
Han ble født inn i en bondefamilie i dagens Mogilev oblast i Hviterussland. Kuznetsov tjente i den keiserlige russiske hæren under den første verdenskrig, og han fortsatte sin tjeneste i bolsjevikenes røde armé. I utgangspunktet ledet han den sovjetiske nordvestre fronten på vestfronten under den andre verdenskrig, men han ble i begynnelsen av august 1941 erstattet av general-major Sabennikov. Deretter ble han utnevnt til kommandør, en stilling som han hadde frem til mars 1942.
Fra mars 1942 til juni 1943 var han utnevnt til sjef for den sovjetiske generalstaben, og fra august 1943 til februar 1944 var han ansatt som assisterende sjef for Volkhov fronten og den karelske fronten. Da verdenskrigen var over i 1945, ledet han flere militærdistrikter i Uralfjellene, frem til han pensjonere seg på grunn av sykdom i 1948.
Haakon Jansen
Haakon Jansen (født 24. mai 1900 i Kristiania, død 6. november 1968) var en norsk friidrettsutøver som konkurrerte i langdistanseløp.
Han representerte Norge under Sommer-OL 1924, der han ble slått ut i de innledende heatene på 3000 meter lag.
Daniel Roberts (friidrettsutøver)
Daniel Roberts (født 13. november 1997 i Atlanta) er en friidrettsutøver fra USA som konkurrerer i sprintløp og hekkesprint. Han vant USA-mesterskapet på 110 meter hekk i 2019.
Sesongen 2019
Roberts kom på andreplass på 60 meter hekk under Southeastern Conference innendørs i 2019, og kom også på andreplass under NCAA-mesterskapet innendørs. Utendørs vant han 110 meter hekk under Southeastern Conference i mai, og han fikk sølv på 110 meter hekk under NCAA-mesterskapet utendørs, med ny personlig rekord på 13,00 sekunder. I juli vant han 110 meter hekk under USA-mesterskapet i friidrett 2019.
Sesongen 2020
2020-sesongen ble redusert på grunn av koronaviruspandemien, så Roberts deltok ikke i noen nasjonale eller internasjonale mesterskap.
Sesongen 2021
Under USAs OL-uttak i 2021 (United States Olympic Trials 2020) kom han på tredjeplass på 110 meter hekk, og ble dermed kvalifisert til Sommer-OL 2020 i Tokyo. Under OL løp han på 13,33 i semifinalen, og nådde ikke finalen. Han deltok i Diamond League 2021, og kom der på fjerdeplass under Athletissima og tredjeplass under Meeting de Paris, og nådde med det Diamond League-finalen som var Weltklasse Zürich 2021, der han kom på fjerdeplass på 110 meter hekk.
1. etappe av Arctic Race of Norway 2016
1. etappe av Arctic Race of Norway 2016 gikk fra Fauske til Rognan den 11. august 2016 og var 180,5 km lang.
Den første etappen bød på tre innlagte klatrekategorier og tre innlagte spurter. Etappens største utfordring kom 22,5 kilometer før mål da rytterne skulle over Ljøsenhammeren (542 moh). Etappen ble vunnet av Alexander Kristoff.
Hans Gundhus
Hans Gundhus (født 13. september 1900, død 1. juli 1968) var en norsk friidrettsutøver som konkurrerte i langdistanseløp.
Han representerte Norge i Sommer-OL 1924, der han ble slått ut i de innledende heatene på 3000 meter lag.
Alan av Farfa
Alan (død 9. mars 769) var en akvitansk lærd eremittmunk og homilist som var den sjette abbed av Farfa i det sentrale Italia fra 761 og til sin død.
Bakgrunn
Alan antas å ha kommet fra Aquitaine, eller i alle fall å være av en akvitansk familie som hadde etablert seg i Sabina-regionen.
Før han overtok som abbed i Farfa hadde Alan satt sammen det såkalte Homiliarium Alani, «en av de mest gjennomslagskraftihe prekensamlinger i slutten av det åttende og begynnelsen av det niende århundre». Man finner spor av verket spredt i skrifter med utgangspunkt i Farfa i liturgiske formularer fra 900-tallet.
Sangtekstforfatter
En sangtekstforfatter er en tekstforfatter som skriver tekster til musikk, typisk til ulike typer populærmusikk, men også til større verk. En sangtekstforfatter kan være selvlært eller kurset. Utdanning i tekstforfatting for sang er gjerne en del av en låtskriverutdannelse. Mange forfattere av sangtekster har også litterær bakgrunn, som for eksempel dikteren Kolbein Falkeid som skriver tekster for Vamp.
Alan av Farfa
Abbed
Ifølge Gregor av Catino, en kronikør som skrev om Farfa på 1000-tallet, ble Alan valgt til abbed i 761 for å overta fra abbed Wandelbert, som trakk seg tilbake frivillig, eller ufrivillig. Ifølge Gregor ble Alan valgt på grunn av sine moralske og intellektuelle kvaliteter. Han hadde inntil da levd som eremitt avsondret i et eremitasje han hadde bygget ved siden av et oratorium dedisert til den hellige Martin på toppen av Monte Acuziano (Monte San Martino), med utsyn over abbediet. Også som abbed skulle han tilbringe meget tid der oppe. Det første samtidsdokument som nevner ham som abbed er datert til januar det året (fjerde indictio).